**Opatrenia platné od 19.4.2021**

**1.** Pre vstup na bohoslužby, ako aj na obrady krstu, sobáša a pohrebu sa veriaci **nemusia preukazovať negatívnym výsledkom**testu.

**2. Počet osôb v kostole v jednom okamihu nesmie prekročiť koncentráciu "jedna osoba na 15 m2"** z plochy priestoru kostola.

* (Toto pravidlo platí nielen pre bohoslužby, ale aj pre **sväté omše spojené s vysluhovaním** obradu krstu, sobáša a pohrebné sväté omše, resp. iba **obrady krstu, sobáša a pohrebu,** ako aj pre tzv. **"individuálnu duchovnú starostlivosť".**)
* Do počtu zúčastnených **sa nezapočítavajú deti do 10 rokov**v sprievode dospelej osoby.

**3. Ostatné pravidlá, ktoré stále platia:**

a) vstup a pobyt v kostole umožniť len s náležite**prekrytými hornými dýchacími cestami,**

b) pri vchode do kostola alebo do príslušných priestorov **aplikovať dezinfekciu na ruky** alebo poskytnúť jednorazové rukavice,

c) dodržiavať **vzdialenosť 2 metre** medzi osobami; to neplatí na prípady u ktorých to vzhľadom na povahu obradu nie je možné,

d) dodržiavať **respiračnú etiketu,**

e) z obradov vylúčiť osoby, ktoré majú **nariadenú karanténu**alebo akékoľvek **príznaky respiračného infekčného ochorenia,**

f) **dezinfikovať** použité predmety slúžiace účelom obradu, **vykonávať častú dezinfekciu priestorov,** hlavne dotykových plôch, kľučiek, podláh a predmetov,

g) striktne dodržiavať iba **podávanie chleba na ruku;** v prípade kontaktu rozdávajúceho s ústami veriaceho, si musí rozdávajúci **zakaždým vydezinfikovať ruky,**

i) zakazuje sa**podávanie rúk,**

j) v priestoroch, kde sa vykonávajú obrady, **odstrániť nádoby s vodou.**